પાટણ પરીક્ષા આપવા આવી પહોંચેલા પરીક્ષાર્થીઓએ જણાવ્યું હતું કે, ફોર્મ ભરતી વખતે તેમણે ફોર્મમાં પટણા જ ભર્યુ હતું. આમ છતાં પાટણ કેવી રીતે આવ્યું તે અમને સમજમાં નથી આવતું. માની લઇએ કે, કોઇ બે-ચાર વિદ્યાર્થીઓએ સ્પેલિંગ મીસ્ટેક કરી હોય અને પટણાના બદલે અંગ્રેજીમાં ભૂલથી પાટણ લખાઇ ગયુ હોય પણ આટલા બધા વિદ્યાર્થીઓની પાટણ લખવાની ભૂલ શકય નથી ને..આટલા લાંબા અંતરની મુસાફરી કરીને નીટની પરીક્ષા આપવાનું અમને બહુ ભારે પડી ગયું. લાંબી મુસાફરી બાદ તેઓ પાટણના આદર્શ હાઈસ્કૂલ ખાતેના પરીક્ષા કેન્દ્ર પર પહોંચ્યા હતા. આ ઘટનાની જાણ થતાં મીડિયા ત્યાં દોડી ગયું હતું. પરંતુ આ મામલે મીડિયાને સ્કૂલના સત્તાધીશોએ હડધૂત કર્યા હતા અને તેમને કવરેજ કરતાં અટકાવ્યા હતા. આમ, આ સમગ્ર મામલામાં તંત્રની ભૂલના કારણે વિદ્યાર્થીઓ અને વાલીઓને સહન કરવાનો વારો આવ્યો છે ત્યારે આ કિસ્સો તમામ વિદ્યાર્થીઓ માટે લાલબત્તી સમાન છે. જેમાં વિદ્યાર્થીઓએ માટે કોઈપણ ફોર્મ ભરતા સાવચેતી અને સાવધાની રાખવી પડશે કે જેથી આવી કોઇ ભૂલનો ભોગ બનવું પડે. સામાન્ય રીતે સ્પેલિંગ મિસ્ટેક ઘણીવાર લોકો કરતાં હોય છે.